钦定古今图书集成/明伦汇编/氏族典/第504卷 > 《廖用贤尚友录》 > 祝确
## 钦定古今图书集成/明伦汇编/氏族典/第504卷 > 《廖用贤尚友录》 > 祝确

按《万姓统谱》：“确，歙人。朱熹外祖，淳厚孝谨，亲丧庐墓，
一兄一弟先后死熙河，不惮万里徒步以归。其丧所
舍，辄悲号，上食如礼，夜寝柩侧，不忍暂去，亲旧有尽
室卧病者，确每旦携粥药遍饮食之，日以为常。凡遇
贫乏，辄倾财与之，无吝色。人多高其行云。”